ORNAMENTS

**SABIEDRĪBA AR IEROBEŽOTU ATBILDĪBU**

**Reģ. Nr. 41503003743**

**Jelgavas ielā 21, Ilūkstē, Ilūkstes novads LV-5447.**

**Tālr./fakss 65462157, e – pasts:** [**ornaments@ilukste.lv**](mailto:ornaments@ilukste.lv)

**SIA “ORNAMENTS”**

**UZAICINĀJUMS PIEDALĪTIES CENU APTAUJĀ Nr. ORN/2018/C-1**

**“Tehniskās apsekošanas atzinums atbilstoši “Būvobjekta “Daudzdzīvokļu dzīvojamā māja Kastaņu ielā 38, Ilūkstē, Ilūkstes novadā” tehniskās apsekošanas uzdevumam”**

|  |  |
| --- | --- |
| 1. Iepirkuma priekšmets | **Tehniskās apsekošanas atzinums**  **Ēkas energosertifikāts ar energoaudita pārskatu.** |
| 2. Pieteikumu iesniegšanas datums un vieta | **2018.gada 5.marts plkst. 16.00** |
| 3. Līguma izpildes termiņš | 2018.gada 31.marts |
| 4. Kontaktpersona | Aleksandrs Vītols 26455350 |
| 5. Iesniedzamie dokumenti | 1) Finanšu piedāvājums, saskaņā ar pievienoto veidlapu |
| 6. Piedāvājuma izvēles kritērijs | zemākā cena par visu piedāvājuma apjomu |

Sagatavoja:

**Valdes loceklis, Jurijs Altāns**

Pielikums Nr.1

**FINANŠU PIEDĀVĀJUMS**

Mēs, \_\_\_\_\_\_ (nosaukums, adrese, reģistrācijas nr.), piedāvājam veikt pakalpojumu atbilstoši tehniskajā specifikācijā noteiktajām prasībām un apjomiem:

|  |  |
| --- | --- |
| Iepirkuma priekšmets | Cena par visu piedāvāto apjomu  EUR |
|  |  |
| PVN...% |  |
| KOPĀ ar PVN |  |

KONTAKTPERSONAS INFORMĀCIJA:

|  |  |
| --- | --- |
| **Uzņēmuma nosaukums** |  |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

Pielikums Nr.2

**Pasūtītāja līguma reģistrācijas Nr. \_\_\_\_\_\_\_\_\_\_**

**Izpildītāja līguma reģistrācijas Nr.\_\_\_\_\_\_\_\_\_\_\_**

**Līguma projekts** par ēkas tehniskās dokumentācijas sagatavošanu

Ilūkstē, 2018.gada \_\_\_\_.\_\_\_\_\_

**\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_, tā valdes locekļa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk tekstā – „Pasūtītājs”), no vienas puses, un **\_\_\_\_\_\_\_\_\_\_\_\_\_\_\_\_\_\_\_,** reģ.nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk tekstā – „Izpildītājs”), no otras puses, katra puse atsevišķi turpmāk tekstā saukta - „Puse” un abas kopā – „Puses”, noslēdz šāda satura līgumu, turpmāk tekstā – „Līgums”:

**1. Līguma priekšmets**

1.1. Pasūtītājs uzdod, bet Izpildītājs ar saviem darbarīkiem un personālu apņemas ēkai Kastaņu iela 38, Ilūkstē, Ilūkstes novadā, izstrādāt:

1.1.1. Neatkarīga eksperta ēku energoefektivitātes jomā ēkas energosertifikātu saskaņā ar Ministru kabineta 2013.gada 9.jūlija noteikumiem Nr.383 1.pielikumu kopā ar ekonomiski pamatotiem energoefektivitātes uzlabojošiem pasākumiem, kuru izmaksas ir rentablas paredzamā kalpošanas laikā saskaņā ar Ministru kabineta 2013.gada 9.jūlija noteikumiem Nr.383 3.pielikumu un aprēķinos izmantotās ievaddatu vērtības.

1.1.2. Tehniskās apsekošanas atzinumu atbilstoši “Būvobjekta “Daudzdzīvokļu dzīvojamā māja Kastaņu ielā 38, Ilūkstē, Ilūkstes novada tehniskās apsekošanas uzdevums” ( 1.pielikums)

1.2. Pārskatus Izpildītājs apņemas sagatavot līdz 2018. gada 31.martam.

**2. Samaksas kārtība un termiņi**

2.1. Par Darbu veikšanu Pasūtītājs maksā Izpildītājam atlīdzību ( turpmāk – Līguma summa) **EUR \_\_\_\_.00 (\_\_\_\_\_\_\_\_\_\_\_ euro un 00 centi)**, ieskaitot **PVN (21%) EUR \_\_\_\_\_.00 (\_\_\_\_\_ euro un 00 centi)** sekojošā kārtībā:

2.1.1. pēc 1.1.punktā minēto Darbu pabeigšanas un pieņemšanas nodošanas akta parakstīšanas EUR \_\_\_\_\_\_\_.00 (\_\_\_\_\_\_\_\_ euro un 00 centi), ieskaitot PVN (21%) EUR \_\_\_\_.00 (\_\_\_\_\_euro un 00 centi) 100% apmērā no Līguma summas.

2.2. Pēc Darbu izpildīšanas Izpildītājs iesniedz Pasūtītājam 1.1.punktā minēto Darbu nodošanas – pieņemšanas aktu un Pasūtītājam adresētu rēķinu. Rēķinā norādīto Līguma summu (EUR \_\_\_\_\_.\_\_\_) Pasūtītājs apmaksā šī Līguma 2.1.punktā noteiktajā kārtībā, summas pārskaitot uz Līgumā norādīto Izpildītāja bankas kontu ne vēlāk kā 14 (četrpadsmit) darba dienu laikā no šī līguma 2.1.1. un 2.1.2. noteikto nosacījumu iestāšanās (izpildes).

2.3. Izpildītājs par Līguma 1.2. punktā minētā Darbu izpildes termiņa nokavēšanu Pasūtītājam maksā nokavējuma naudu 0,1% (vienu desmito daļu procenta) apmērā no kopējās Līguma summas par katru nokavēto Darbu izpildes dienu, bet ne vairāk kā 10% no kopējās Līguma summas.

2.4. Pasūtītājs par šā Līguma 2.2. punktā paredzētā maksājuma termiņa nokavēšanu Izpildītājam maksā nokavējuma naudu 0,1% (vienu desmito daļu procenta) apmērā no maksājuma summas par katru kavēto maksājuma dienu, bet ne vairāk kā 10% no kopējās Līguma summas.

**3. Izpildītāja Darbu nodošana un pieņemšana**

3.1. Pēc Darbu pabeigšanas Pasūtītājs un Izpildītājs paraksta Darbu nodošanas - pieņemšanas aktus 2 (divos) identiskos eksemplāros, kas apliecina Līgumā minēto Darbu pilnīgu izpildi.

3.2. Ja Pasūtītājs neparaksta Darbu nodošanas – pieņemšanas aktu 5 (piecu) darba dienu laikā pēc Darbu nodošanas – pieņemšanas akta saņemšanas, kā arī nav iesniedzis Izpildītājam pieprasījumu veikt precizējumus un/vai labojumus, Izpildītājs ir tiesīgs vienpusēji parakstīt Darbu nodošanas – pieņemšanas aktu, un šādā gadījumā Darbi uzskatāmi par pieņemtiem 6. (sestajā) darba dienā pēc Darbu nodošanas – pieņemšanas akta iesniegšanas Pasūtītājam. Šādi parakstīts darbu nodošanas – pieņemšanas akts ir pamats galīgo norēķinu veikšanai.

**4. Pušu atbildība**

4.1. Puses apņemas ievērot Līgumā noteiktās saistības un ievērot visas uz šajā Līgumā paredzēto saistību izpildi attiecināmās normatīvo aktu prasības.

4.2. Līguma 2.3. un 2.4. punktā minētā līgumsoda samaksa neatbrīvo Puses no Līgumā paredzēto saistību pilnīgas izpildes.

4.3. Izpildītājs nodrošina Līgumā minēto Darbu kvalitatīvu izpildi un Darbu nodošanu Pasūtītājam.

4.4. Izpildītājs ir atbildīgs par Darbu izpildes un Darbu nodošanas termiņu ievērošanu.

4.5. Pasūtītājs ir atbildīgs par Darbu apmaksas termiņa ievērošanu.

4.6. Izpildītājs ir tiesīgs Darbu izpildei piesaistīt trešās personas, taču šādā gadījumā Izpildītājs ir pilnā mērā atbildīgs par Līguma izpildē iesaistīto trešo personu darbību.

4.7. Pasūtītājs ir tiesīgs izmantot Izpildītāju sagatavotus Pārskatus savām vajadzībām un nodot tās tikai apsekojamo objektu īpašniekam.

4.8. Izpildītāja tiesības uz Atskaiti kā autortiesību subjektam aizsargā Autortiesību likums, līdz ar to Pasūtītājs nav tiesīgs veikt izmaiņas vai precizējumus Atskaitēs bez saskaņojuma ar Izpildītāju.

**5. Nepārvaramas varas apstākļi**

5.1. Ja kāda no Pusēm nevar pilnīgi vai daļēji izpildīt savas Līgumā paredzētās saistības nepārvaramas varas apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, Pusēm rakstiski vienojoties, Līgumā paredzēto saistību izpildes laiks tiek pagarināts par laiku, kas vienāds ar minēto apstākļu izraisīto aizkavēšanos.

5.2. Ja šie nepārvaramas varas apstākļi turpinās ilgāk par vienu mēnesi, jebkura no Pusēm ir tiesīga atteikties no savu Līgumā paredzēto saistību izpildes, un neviena no Pusēm nav tiesīga prasīt zaudējumu atlīdzināšanu.

5.3. Puse, kurai kļuvis neiespējami izpildīt Līgumā paredzētās saistības nepārvaramas varas apstākļu dēļ, nekavējoties informē par to otru Pusi un ne vēlāk kā 5 (piecu) dienu laikā rakstiski paziņo otrai Pusei par nepārvaramas varas apstākļu rašanos, sniedz šo nepārvaramas varas apstākļu raksturojumu, norāda to ietekmi uz Līgumā paredzēto saistību izpildi, kā arī termiņu, kad būs iespējams turpināt Līgumā paredzēto saistību izpildi. Puses pienākums ir pienācīgi apliecināt šādu nepārvaramas varas apstākļu esamību.

5.4. Pusei, kas uzzinājusi par nepārvaramas varas apstākļu izbeigšanos, nekavējoties jāinformē par to otru Pusi.

**6. Strīdu izskatīšanas kārtība un zaudējumu atlīdzība**

6.1. Līguma izpildes laikā radušos strīdus Puses risina vienojoties vai, ja vienošanās nav iespējama, Latvijas Republikas normatīvajos aktos paredzētajā kārtībā Latvijas Republikas tiesā.

6.2. Zaudējumus, kas radušies Līguma neizpildes vai nepilnīgas izpildes rezultātā, zaudējumus radījusī Puse atlīdzina cietušajai Pusei Latvijas Republikas normatīvajos aktos paredzētajā kārtībā.

**7. Līguma termiņš, grozīšana un izbeigšanas kārtība**

* 1. Šis Līgums stājas spēkā ar tā parakstīšanas brīdi un ir spēkā līdz tajā paredzēto saistību pilnīgai izpildei.
  2. Katra no Pusēm var pārtraukt līgumattiecības, rakstiski par to brīdinot pārējās Puses vismaz 15 (piecpadsmit) dienas iepriekš, ja pārējās Puses ir pieļāvušas šā Līguma nosacījumu pārkāpumus.

7.3. Visas izmaiņas un papildus vienošanās, kas izriet no šā Līguma, Puses noformē rakstveidā, apliecina ar parakstiem un pievieno Līgumam kā tā neatņemamu sastāvdaļu.

7.4. Līgums sastādīts valsts valodā uz 3 (trīs) lapām 2 (divos) identiskos eksemplāros ar vienu pielikumu. Līgums pa vienam eksemplāram tiek nodots glabāšanā katrai Pusei, Līguma eksemplāriem ir vienāds juridiskais spēks un tas ir saistošs Pusēm no tā parakstīšanas brīža.

**8. Pušu rekvizīti**

|  |  |
| --- | --- |
| **Pasūtītājs:** | **Izpildītājs:** |
| **SIA „Ornaments**” |  |
| PVN LV 41503003743 |  |
| Jelgavas iela 21, Ilūkste,  Ilūkstes novads, LV-5447 |  |
| Swedbank |  |
| kods: HABALV2X |  |
| Konts: LV83HABA0551026254871 |  |
| Valdes loceklis  \_\_\_\_\_\_\_\_\_\_\_\_\_\_\_\_\_\_ Jurijs Altāns | \_\_\_\_\_\_\_\_\_\_\_\_\_\_\_\_\_\_ |

Pielikums Nr.2

**1. pielikums**\_ \_ . \_ \_ .2018. līgumam Nr.\_ \_ \_ \_.

BŪVOBJEKTA «DAUDZDZĪVOKĻU DZĪVOJAMĀ MĀJA KASTAŅU IELĀ 38, ILŪKSTĒ, ILŪKSTES NOVADĀ» TEHNISKĀS APSEKOŠANAS UZDEVUMS

Tehniskās apsekošanas mērķis: mājas, to daļu patiesā tehniskā stāvokļa un bojājumu apjomu apzināšana, nepieciešamās informācijas ieguve detalizētai projektēšanas uzdevuma sastādīšanai, būvprojekta izstrādei un vienkāršotās energoefektīvas renovācijas būvprojekta izstrādei, un renovācijas būvdarbu izpildei, lai galarezultātā tiktu nodrošināta ilgtspējīga ēkas lietošana.

Būvobjektu «Daudzdzīvokļu dzīvojamā māja Kastaņu ielā, 38, Ilūkstē, Ilūkstes novadā» apsekot,  
pamatojoties uz:

I. Dzīvojamo māju pārvaldīšanas likuma 6. panta «Dzīvojamās mājas pārvaldīšanas darbības» otrās daļas (2) «Obligāti veicamās pārvaldīšanas darbības» pirmā punkta 1) «dzīvojamās mājas uzturēšana (fiziska saglabāšana) (turpmāk – uzturēšana) atbilstoši normatīvo aktu prasībām» šādu apakšpunktu noteikumiem:

b) apkures, aukstā ūdens un kanalizācijas nodrošināšana;

c) dzīvojamās mājas, tajā esošo iekārtu un komunikāciju apsekošana;

d) dzīvojamai mājai kā vides objektam izvirzīto prasību izpildes nodrošināšana;

e) dzīvojamās mājas energoefektivitātei izvirzīto minimālo prasību izpildes nodrošināšana.

II. Šādiem MK 2010. gada 28. septembra noteikumiem, kas izdoti saskaņā ar Dzīvojamo māju pārvaldīšanas likuma 6. panta piekto daļu:

Nr. 905 «Kārtība, kādā tiek plānotas un organizētas ar dzīvojamās mājas renovāciju un rekonstrukciju saistītās darbības»;

Nr. 906 «Dzīvojamās mājas sanitārās apkopes noteikumi»;

Nr. 907 «Dzīvojamās mājas, tajā esošo iekārtu un komunikāciju apsekošanas, tehniskās apkopes un kārtējā remonta noteikumi»

un saskaņā ar:

III. LBN 405-15 «Būvju tehniskā apsekošana» un tā pielikumu šādā apjomā, nepieciešamības gadījumā veicot konstrukciju atsegumus, kā arī novērtējot tehniskā nolietojuma pakāpi procentos (%):  
3.1.brauktuves, ietves, celiņi un saimniecības laukumi

Segums, materiāls, apdare.

3.4. nožogojums un atbalsta sienas

Veids, materiāls, apdare.

4.1. pamati un pamatne

Pamatu veids, to iedziļinājums, izmantotie būvizstrādājumi, to stiprība, hidroizolācija, drenāža, būves aizsargapmales, ārsienu aizsardzība pret mitrumu.

4.2. nesošās sienas, ailu sijas un pārsedzes

Pagraba un virszemes nesošo sienu konstrukcija un materiāls (būvizstrādājums). Galveno konstruktīvo elementu biezums un šķērsgriezums. Mūra vājinājumi. Plaisu atvērumu mērījumu un plaisu attīstības novērojumu dati. Atdalošā un tvaika izolācija. Ailu siju un pārsedžu raksturojums, to balstvietas, citi raksturojošie rādītāji, vizuāls tehniskā stāvokļa novērtējums.

4.4. pašnesošās sienas

Pašnesošo sienu konstrukcija un materiāls, vizuāls tehniskā stāvokļa novērtējums.

4.5. šuvju hermetizācija, hidroizolācija un siltumizolācija

Konstatētās deformācijas, bojājumi un to iespējamie cēloņi.

4.6. pagraba, starpstāvu, bēniņu pārsegumi

Pagraba, starpstāvu un bēniņu pārsegumu aplēses shēmas, konstrukcija un materiāls. Nesošo elementu biezums vai šķērsgriezums. Konstatētās deformācijas, bojājumi un to iespējamie cēloņi. Pagaidu pastiprinājumi, atslogojošās konstrukcijas. Metāla konstrukciju un stiegrojuma korozija. Vizuāls tehniskā stāvokļa novērtējums.

4.8. jumta elementi: nesošā konstrukcija, jumta klājs, jumta iesegums, lietusūdens novadsistēma  
Jumta konstrukcijas, ieseguma un ūdens noteku sistēmas veids, konstrukcija un materiāls. Savietotā jumta konstrukcija un materiāls. Konstatētie defekti un to iespējamie cēloņi. Gaisa apmaiņa, temperatūras un gaisa mitruma režīms bēniņos. Tehniskā stāvokļa novērtējums kopumā pa atsevišķiem konstrukciju veidiem.

4.9. balkoni, lodžijas, lieveņi, jumtiņi

Balkonu, lodžiju, jumtiņu un dzegu konstrukcija un materiāls.

4.10. kāpnes un pandusi

Kāpņu veids, konstrukcija un materiāls; kāpņu laukumi (podesti), margas. Kāpņu telpas sienu stāvoklis kāpņu elementu iebūves vietās. Lieveņi un pandusi. Avārijas, pagraba, ugunsdzēsēju kāpnes un palīgkāpnes.

4.13. ailu aizpildījumi: vārti, ārdurvis, iekšdurvis, logi, lūkas

Logu un balkona durvju, ārdurvju un iekšdurvju materiāls, veidi un konstrukcijas, jumtiņi un markīzes.  
4.16. ventilācijas šahtas un kanāli

Vizuāls tehniskā stāvokļa novērtējums.

4.18. iekšējā apdare un arhitektūras detaļas

Koplietošanas telpu iekšējo virsmu apdares veidi.

4.19. ārējā apdare un arhitektūras detaļas;

Fasāžu virsmu apdare. Fasādes detaļas, to materiāls.

5.1. aukstā ūdens un kanalizācijas cauruļvadi, ventiļi, krāni, sanitārtehniskā iekārta, ūdens patēriņa skaitītāji  
Iekšējā aukstā ūdensvada ievadi, ūdens mērītājs, tīkla shēma, cauruļvadi un ietaises.

5.2.. karstā ūdens cauruļvadi, to izolācija, ventiļi, krāni, ūdensmaisītāji, žāvētāji, ūdens patēriņa un

siltumenerģijas patēriņa skaitītāji un citi elementi

Iekšējā karstā ūdens ūdensvada sistēma, tīkla shēma, cauruļvadi un sūkņi.

5.4. apkures sistēma, tās cauruļvadi, stāvvadi, ventiļi, cauruļvadu izolācija, apkures katli, siltummaiņi, mēraparāti, automātika un citi elementi

Siltummezgla iekārta. Apkures sistēmas veids, cauruļvadi, izplešanās tvertne. Sistēmas kalpošanas

ilgums, galvenie defekti, atbilstība normatīvo aktu prasībām. Būves siltuma zudumi.

5.5. centrālapkures radiatori, kaloriferi, konvektori un to pievadi, siltuma regulatori

Centrālapkures sildķermeņi, kalpošanas ilgums.

5.6. ventilācijas un gaisa kondicionēšanas iekārta

Ventilācijas un gaisa kondicionēšanas sistēma, iekārtas un citi elementi.

5.9. elektroapgādes sistēma un elektrotehniskās ietaises

Elektroapgādes avots, tīkla spriegums, ievada un sadalošās elektroietaises, siltummezglam, dežūrapgaismojumam, pretdūmu aizsardzībai, citām iekārtām un ietaisēm. Spēka patērētāji, to jauda. Kabeļu un vadu izolācijas pretestības mērījumu rezultāti, avārijas un evakuācijas apgaismojums un tā rezerves elektroapgādes veids, iezemējums un zibensaizsardzības ietaises. Pretestības mērījumu rezultāti, termokamera.

7.1. būves tehniskais nolietojums

Būves tehnisko rādītāju un ar tiem saistīto citu ekspluatācijas rādītāju stāvokļa pasliktināšanās pakāpe noteiktā laika posmā attiecībā pret jaunu būvi dabas, klimatisko un laika faktoru ietekmē, kā arī cilvēku darbības dēļ. Noteiktā lieluma (procentos) pamatojums. Konstrukcijas vai to elementi, kas ir avārijas un pirmsavārijas stāvoklī. Izpētes materiālu analīzē konstatētais galveno nesošo konstrukciju tehniskais stāvoklis kopumā, piemērotība vai nepieciešamie priekšnoteikumi to turpmākajai ekspluatācijai. Būves plānojuma un iekārtojuma, kā arī izmantošanas apstākļu atbilstība mūsdienu labiekārtojuma prasībām.

7.2. secinājumi un ieteikumi

Apstākļi, kuriem pievēršama īpaša vērība būvprojektēšanā vai atjaunošanas, pārbūves vai restaurācijas darbu veikšanā. Nepieciešamie pasākumi (atjaunošana, pārbūve, restaurācija) būves turpmākās ekspluatācijas nodrošināšanai, galvenie veicamie darbi.

Veikt ēkas energoauditu, izstrādāt ēkas energosertifikātu un reģistrēt to Būvniecības informāciajs sistēmā (BIS).

Tehniskās apsekošanas atzinums un ēkas energosertifikāts ar energoaudita pārskatu jāiesniedz:

papīra formā 1 (viens) eksemplārs;

elektroniski pdf formā parakstīts ar drošu derīgu elektronisko parakstu.

|  |  |
| --- | --- |
| **Pasūtītājs:** | **Izpildītājs:** |
| **SIA „Ornaments**” |  |
| PVN LV 41503003743 |  |
| Jelgavas iela 21, Ilūkste,  Ilūkstes novads, LV-5447 |  |
| Swedbank |  |
| kods: HABALV2X |  |
| Konts: LV83HABA0551026254871 |  |
| Valdes loceklis  \_\_\_\_\_\_\_\_\_\_\_\_\_\_\_\_\_\_ Jurijs Altāns | \_\_\_\_\_\_\_\_\_\_\_\_\_\_\_\_\_\_ |